open-index/open-wikipedia-markdown huggingface dataset:
Christian Spanne

**Christian Lillenes Spanne** (født 22. juni 1986) er en norsk tidligere håndballspiller.  Han har spilt for Haugaland, Stord, polske Wisła Płock og Drammen håndballklubb. Fra 2005 til 2012 spilte han 39 kamper på det norske landslaget og scoret 47 mål. Han er keivhendt og spilte høyre- eller venstreving.

Spanne hadde sammen med Christoffer Rambo sin VM-debut i VM i Kroatia 2009. Han spilte sin første kamp mot Slovakia der de tok 9.-plassen. I VM 2009 hadde han draktnummer 22.

## Referanser


## Eksterne lenker
*
Transportation Security Administration

**Transportation Security Administration** (**TSA**) er en amerikansk føderal etat under Sikkerhetsdepartementet med ansvar for sikkerhet innen alle former for transport.

TSA ble opprettet av Kongressen etter terrorangrepet 11. september 2001 og var opprinnelig underlagt Transportdepartementet, men ble flyttet til Sikkerhetsdepartementet da dette ble opprettet 25. november 2002. Blant TSAs ansatte er flere tusen flyvakter og omkring 45&nbsp;000 flyplasskontrollører.

## Bilder

TSA inspectors conducting rail inspection.jpg|TSA-inspeksjon av jernbanen
061509 story4.jpg
Thank you TSA (25958200086).jpg|TSA utfører sikkerhetskontroll på Baltimore–Washington internasjonale lufthavn


## Eksterne lenker
*
Bresjø

En **bresjø** eller et **brevann** er en innsjø som er dannet av smeltende vann fra en isbre. 

Bresjøer har som regel en grønnaktig farge på grunn av oppmalte bergartsfragmenter (steinmel), som vil reflektere noe av de mer langbølgede lysbølgene. Stor konsentrasjon av breslam eller suspendert leire kan gi en grå farge. Ved store oppblomstringer av planteplankton gir algenes pigmenter et grønt til blågrønt inntrykk.

En isbre som trekker seg tilbake etterlater ofte is etter seg her og der, særlig i groper mellom drumliner og åser. Når denne isen smelter vil de danne innsjøer. Disse innsjøene er ofte omgitt av drumliner og andre spor av isbreer som morener, rullesteinsåser og spor etter erosjon som isskuringsstriper. 

## Referanser
Christoffer Rambo

**Christoffer Rambo** (født 18. november 1989 i Sandefjord) er en norsk håndballspiller. Han er bakspiller for Runar Sandefjord. Han har tidligere spilt for Sandefjord TIF, Idrettslaget Runar, BM Valladolid i Spania, Dunkerque i Frankrike, Elverum Håndball og for GWD Minden i Tyskland. 

Rambo fikk sin landslagsdebut under VM i Kroatia 2009. Han er en venstrehendt høyreback. Under 9.-plass-matchen mot Slovakia scoret han sitt første mesterskapsmål. Under VM hadde han draktnummer 13, akkurat som Alexander Buchmann, som røk akillesen 15 min før kamstart mot Makedonia.

## Referanser




## Eksterne lenker
*
TSA

**TSA** kan bety:

* Transportation Security Administration, en amerikansk føderal etat
* Ten Sing Arctic, ledertreningsprogram i Norges KFUK-KFUM
Andry Rajoelina

**Andry Rajoelina** (født 30. mai 1974) er en madagassisk politiker som siden 19. januar 2019 har vært president på Madagaskar. Den 12. oktober 2025 flyktet han fra landet på grunn av omfattende demonstrasjoner i hovedstaden Antananarivo og et påfølgende militærkupp.

Han var fungerende statssjef og overgangspresident etter et statskupp 17. mars 2009 da militæravdelingen CAPSAT i hovedstaden Antananarivo plasserte han i stillingen. Marc Ravalomanana, som var demokratisk valgt president i 2006, flyktet til Sør-Afrika. Det internasjonale samfunn, blant annet daværende president Nicolas Sarkozy i Frankrike, karakteriserte maktovertagelsen som statskupp. Dette førte Madagaskar inn i den alvorligste krisen siden landet ble selvstendig i 1960. Over halvparten av statsbudsjettet er basert på hjelp fra utlandet, noe som stoppet opp på grunn av kuppet. 

Rajoelina ble valgt til ordfører i hovedstaden den 12. desember 2007 med 63,32&nbsp;% av stemmene og innsatt den 26. januar 2008. Hans motkandidat i valget var Hery Rafalimanana.
  
Andry Rajoelina er grunnleggeren av den digitale trykke- og reklamevirksomheten Injet, som er den største innen sin sektor i Madagaskar. Han eier også tv- og radiostasjonen Viva TV. I desember 2008 stengte regjeringen tv-stasjonen etter at stasjonen sendte et intervju med tidligere president  Didier Ratsiraka. Stengningen av Viva TV og andre tv- og radiostasjoner ble ble fordømt av Reportere uten grenser (RSF).

President Ravalomanana avsatte Rajoelina som ordfører i januar 2009. Rajoelina utpekte da Michele Ratsivalaka som sin etterkommer i stillingen.

Rajoelina gikk av som president i januar 2014 etter å ha tapt presidentvalget i 2013. Han stilte på nytt ved presidentvalget i 2018 hvor han vant og ble innsatt som ny president 19. januar 2019. 

Etter omfattende demonstrasjoner i hovedstaden Antananarivo flyktet Rajoelina fra landet 12. oktober 2025. Et par dager senere opplyste oberst Michael Randrianirina i den militærenheten Capsat at de militære hadde tatt makten i landet.

## Referanser
I Dovre-sno

***I Dovre-sno*** er en roman av den norske forfatteren Inge Krokann, først utgitt i 1929. Romanen er første bind i et firebinds romanverk som fortsatte med *Gjenom fonna* (1931, i to bind), *På linfeksing* (1934) og *Under himmelteiknet* (1941).

Romanen, og romanserien, er en historisk slektsroman, lagt til Oppdal på 1500-tallet og 1600-tallet. Handlingen følger bøndene på gården *Lo*, og historien skildrer både den enkelte generasjons etiske utvikling og gehalt, og lokal og nasjonal historie i et større perspektiv. Som etisk romanserie faller verket naturlig inn i mellomkrigstidas norske litteratur. Hovedpersonen i de to siste bindene er *Stingrim på Lo*, som det blir sagt om at han både har «himmelørn» og «helvitsørn» i seg. Hos Stingrim vinner de gode kreftene, mens *Roald på Lo*, som er hovedperson i det første bindet, må gi tapt for de mørke sidene i seg. 

Handlingen foregår i en politisk og religiøs brytningstid, og impulser fra katolisisme, protestantisme, nasjonalisme, og en underklang av gammel hedendom møtes i og mellom personene. Folkeminne, mytisk og magisk stoff forekommer flere steder, særlig knyttet til døds- og naturmystikk. Selv om Krokann legger vekt på etisk holdning og utvikling, finnes det flere steder i verket en fascinasjon for råskap og fysisk styrke.

Verket er gjennomgående skrevet på en konsekvent oppdalsdialekt.

Verket blir blant annet karakterisert som imponerende, stort tenkt og anlagt, og (delvis på grunn av dialekten) vanskelig tilgjengelig.

## Referanser
Isaac Olsen

**Isaac Olsen** (født ca. 1680, død 1739) var omgangsskolelærer blant samer i Finnmark fra 1703 og medarbeider av samemisjonæren Thomas von Westen 1716–20. Hans to manuskripter *Om Lappernes Vildfarelser og Overtro* (1717) og *Underdanigst Undrettning om Norlandenne* (1718) er blant de eldste skriftlige kildene til kunnskap om samisk religion og kultur. Han var også lærer i samiske språk og kultur i Trondheim og København, og var en av de første som utgav skrifter på samisk.

## Liv
Han hadde sin skolegang i Trondheim, og ble huslærer hos presten i Kjelvik i Porsanger i 1702. Fra 1703 var han omgangsskolelærer blant samene i Øst-Finnmark, og hadde også andre oppgaver for prosten og fogden. I juli 1716 møtte han Thomas von Westen Porsanger. Westen var da på sin første misjonsreise. Von Westen overtalte Olsen til å følge med til Trondheim for å jobbe på det nyetablerte Seminarium Lapponicum som lærer og oversetter i samisk. Reisen fra Porsanger til Trondheim tok tre måneder, og underveis oppsøkte de lokale prester for å forhøre seg om den samiske befolkningen og deres kirkesøkning. Olsen fulgt von Westen videre til Veøy, og arbeidet der fram til juni 1717 med å skrive *Om Lappernes Vildfarelser og Overtro* og å oversette katekismen til samisk. Han ble utnevnt til rektor ved Seminarium i februar 1717, men tiltrådte ikke før til sommeren. Han var så i Trondheim i ett år, før han ble kalt til København for å undervise på misjonsskolen der om forholdene i Finnmark og utgi bøker på samisk.

Høsten 1720 mister han jobben i misjonskollegiet. Årsaken er uklar, og ulike teorier har vært lansert. Fra 1722 var han igjen i Trondheim og jobbet som klokker ved Vår Frue kirke fram til sin død. Her var han også lærer for Knud Leem 1723–25.

Olsens liv ble først beskrevet av Hans Hammond i *Den Nordiske Missions-Historie* (1787), og dette er grunnlaget for de fleste senere biografier. Just Qvigstad tilføyde noen supplerende arkivopplysninger om Olsens liv da han i 1910 utga Olsens *Om Lappernes Vildfarelser og Overtro* som bind 2 av sine *Kildeskrifter til den lappiske mythologi*.

## Skrifter

Olsens skrifter er bevart i fire deler
* en kopibok som eies av Etnografisk museum
* *Om Lappernes Vildfarelser og Overtro* 
* *Underdanigst Undrettning om Norlandenne* 
* et kart over Finnmarkskysten med tilgrensende deler av Russland. 
Underretningen om Nordlandene eies av det kongelige bibliotek i København; de to øvrige av Universitetsbiblioteket i Trondheim.

Fra kopiboken er publisert et avsnitt om samiske offersteder, i Etnografisk museums skriftserie *Nordnorske samlinger*.

Et gjennomgående tema i teksten fra Øst-Finnmark om *Om Lappernes Vildfarelser og Overtro* er noaidienes praksis, og hvordan nye noaidier utvelges.

## Referanser
Inklusjonslegememyositt

**Inklujonslegememyositt** (ILM) er en betennelsestilstand i musklene (*[[myositt]]*) hvor man finner avleiring av amyloid (*inklusjonslegemer*) i muskelvevet. Amyloid er det samme stoffet man finner avleiringer av i hjernen ved Alzheimers sykdom, og det kalles derfor også «musklenes Alzheimers», uten at det er funnet noen sammenheng mellom disse sykdommene forøvrig.

## Årsaksforhold og klassifikasjon
Årsaken til ILM er ukjent, men man kan dele sykdommen inn i tre ulike typer, basert på hvordan den oppstår:

#Sporadisk ILM
#*Den vanligste av formene.
#*Opptrer tilsynelatende tilfeldig hos personer.
#*Inntreffer alltid etter 50 års alder.
#Familiær ILM
#*Opptrer hos søsken, men blir ikke nedarvet mellom generasjonene.
#Hereditær inklusjonslegememyopati
#*Ektremt sjelden variant
#*Genetisk defekt som følger arv

## Symptomer og funn
*Hovedsymptomet ved ILM er **muskelsvakhet** som kan ramme både proksimale og distale muskelgrupper. Den skiller seg fra andre muskelsykdommer i at muskelsvakheten gjerne rammer musklene asymmetrisk. Muskelsvakheten kan føre til vanskeligheter med å reise seg fra sittende eller liggende stilling, og etterhvert til falltendens. Det ses ofte muskelsvinn (atrofi) av muskulaturen i hendene, underarmen og den store lårmuskelen (quadriceps femoris).
*Halvparten av ILM-pasienter forteller om vanskeligheter ved å svelge (dysfagi).
*ILM opptrer hyppigere hos menn enn hos kvinner

## Behandling
Det finnes ingen kurativ behandling for ILM, og det er heller ikke etablert noe standard behandlingsopplegg for sykdommen.
*Glukokortikoider kan gi bedring i symptomene, men er ikke veldig effektivt.
*Immunoglobuliner har vært forsøkt brukt i behandlingen, men gir sparsomme resultater sammenlignet med prisen.

## Referanser


## Eksterne lenker
* Rikshospitalet - inklusjonslegememyositt
* NINDS Inclusion Body Myositis Information Page
Í Skálafirði

**Í Skálafirði** eller **Skálabotnur** er en bygd innerst i Færøyenes lengste fjord, Skálafjørður på Eysturoy. Bygda ligger på en liten slette ved en elveos. Det meste av bygda ligger i Runavíkar kommuna.

Bygda opptrer første gang i skriftlige kilder i 1630, men arkeologiske funn viser at stedet har vært bebygd tidligere. Den lille delen av bygda som ligger nord for Fjarðará, var opprinnelig en utflytterbygd på utmarken til Syðrugøta og ligger derfor i Eysturkommuna.

Den karismatiske frimenigheten Keldan har hatt et forsamlingshus i bygda siden 1987, og de nåværende lokalene ble innviet i 2004. Menigheten driver også sin egen friskole i lokalene.

Med innføringen av det kommunale selvstyret i 1872 ble bygda en del av Eysturoyar prestagjalds kommuna. I 1896 ble sognet Sjógv utskilt som egen kommune. Etter at Skáli ble utskilt fra Sjógv som eget sogn i 1940, ble Skáli egen kommune i 1952. Skáli ble innlemmet i Runavíkar kommuna i 2009.

## Referanser
DIXI Ressurssenter

**DIXI Ressurssenter mot voldtekt** er et senter som arbeider for å hjelpe voldtektsutsatte og deres pårørende. DIXI ble startet av Grete Kvalheim som også var leder av stiftelsen i starten. En viktig del av DIXI sitt arbeid er å spre informasjon om senskader og følgeskader av voldtekt. Stiftelsen tilbyr individuelle samtaler og samtalegrupper, og driver også holdningskapende arbeid som blant annet omfatter utdeling av DIXI-prisen hvert år.

## Vinnere av DIXI-prisen
*2016 – Hilde Reikrås
*2015 – Johanne Bjørnå
*2014 – Frøydis Marstein
*2013 – Kari-Janne Lid
*2012 – Eli Rygg og Margrete Wiede Aasland
*2011 – Loveleen Rihel Brenna
*2010 – Asbjørn Øyhovden og Connie Bentzrud
*2009 – Margaret Oshaug
*2008 – André Oktay Dahl
*2007 – Mia Gundersen Leliënhof
*2006 – Berit Schei
*2004 – Hege Salomon
*2003 – Per A. Thorbjørnsen
*2002 – Helle Nesvold
*2001 – Stiftelsen Kirkelig Ressurssenter mot vold og seksuelle overgrep
*2000 – Elisabeth Schanche
*1999 – Synnøve Skeie Fosse

## Eksterne lenker

* Dixi sin hjemmeside
* Om DIXI-prisen
ASCII-kunst

**ASCII-kunst** er det å utnytte bokstaver og andre tegn til å danne et bilde. 

ASCII er forkortelse for (American Standard Code for Information Interchange).

ASCII kan tolkes som tegnsettet på en PC. I en 8-bits struktur utgjør ett tegn 8 siffer i et 2-tall system, som blir 28 dvs. 256 forskjellige tegn. På en vanlig PC kan ASCII-koden, som er et tall mellom 0 og 255, tastes på talltastaturet mens «alt»-tasten holdes inne. Når "alt"-tasten slippes kommer tegnet til ASCII-koden fram på skjermen. Ved bruk av PC er hvert tegn i en tekst erstattet av ASCII-koden når tasten på tastaturet er trykket. Når tegnet skal vises på skjermen eller skrives på en skriver omsettes ASCII-koden til riktig bokstav. Under lagring, overføring, kopiering og formatering er det bare ASCII-koden som overføres eller behandles.

## Eksempler på bruk av ASCII-tegn

  .--.  /\
  '--' /__\
  &nbsp;
 – Linjer for å fremstille figurer.
 &nbsp;
 .g@8g.  db
 'Y8@P' d88b
 &nbsp;
 – Kraftigere tegn for å fylle opp i figurer.
 &nbsp;
 :$#$: "4b. ':.
 :$#$:   "4b. ':.
 &nbsp;
 – Skyggelegging som bruker tegn med forskjellig mengde sverte for å gi kontraster eller gråskalaer.

I tidlige dataprogrammer med små grafikkmuligheter ble det benyttet ASCII-tegn som ga deler av rammer, spesielle hjørner og enkelt og dobbelte linjer horisontalt og vertikalt. Slik ble det laget rammer for forskjellige behov.

Tidligere datamaskiner brukte 6-bit og 7-bits tegn som bare ga 64 og 128 mulige tegn i tegnsettet. Dette ga langt mindre muligheter grafisk. Omkring 1990 da BBS med oppringte forbindelser ved hjelp av analoge modem var den vanlige måten å koble seg til andre datamaskiner, var bruk av ASCII-tegn eneste måten å skape et grafisk bilde.
Glamourfotografi

**Glamourfotografi** er fotografi av en modell med vekt på selve modellen. Fotografer bruker en kombinasjon av kosmetikk og lyssetting for å skape det visuelt mest tiltalende bilde av modellen.

Bryllupsbilder er ofte tatt med elementer fra glamourfotografi, da teknikken ikke forutsetter en glamourmodell &ndash; det er like ofte alminnelige personer som fotografers.

## Se også
* Glamour
* Glamourmodell
Proksimal

**Proksimal** (lat.) betegner noe som er nær i avstand. Det brukes i anatomien for å betegne en strukturs posisjon i forhold til en annen.

Eks. «Underarmen befinner seg proksimalt for hånda».

Motsetningen til proksimalt er *[[distal]]t*.

## Se også
* Anatomiske retningsbeskrivelser

## Referanser
Grete Kvalheim

**Grete Kvalheim** (født 2. august 1960) er en norsk forfatter og foredragsholder, politiker og stifter av organisasjonen DIXI. Etter at hun fikk ideen om å starte DIXI ressurssenter for voldtatte, ble hun foreningens første leder. Hun debuterte i 1992 med boken *Å leve etter overgrepet*. I den siste utgaven av boken har tidligere justisminister Odd Einar Dørum en omtale av Grete Kvalheim. Hun har skrevet flere fagbøker om forebygging av seksuelle overgrep og pårørendeomsorg ved kriser og katastrofer.

I 2012 mottok hun John Ingolf Alvheims Ærespris for sitt arbeid med å hjelpe voldtatte og deres pårørende (John I. Alvheims ærespris).

Grete Kvalheim etablerte i 1999 selskapet Aktiv Beredskap AS, og var daglig leder der frem til 2008. Hennes spesialfelt er pårørendeomsorg i en krisesituasjon. Hun har i over 30 år arbeidet innen beredskap og krisehåndtering i både oljesektoren (12 år i Saga Petroleum) og kommunal og privat næring.

Siden 2015 har Grete Kvalheim vært aktiv politiker i Stavanger Fremskrittsparti. Fra 2024 som fast medlem av Stavanger bystyre, Stavanger kommunes klagenemd, Utvalg for kultur, idrett og samfunnsdialog (UKIS) samt flere styrer. I tillegg er hun leder for Stavanger Forliksråd II.

I 2005 etablerte hun Bokstav Forlag, der hun er daglig leder.

I over 30 år har Grete Kvalheim drevet forebyggende arbeid mot seksuelle overgrep rundt i hele landet. Hun driver nå nettsiden https://www.nettsmarting.no/, der man finner informasjon, råd og veiledning om forebygging av digitale seksuelle krenkelser og overgrep. Informasjonen er rettet både mot elever, foreldre, lærere og andre voksne som har ansvar for barn og unge.

Grete Kvalheim har vært medlem av følgende regjeringsoppnevnte utvalg:
		
* 2002 – 2004	Kriminalitetsforebyggende Råd (KRÅD)
* 2007 – 2008	Voldtektsutvalget – NOU 2008:4
* 2002 – 2003	Kvinnevoldsutvalget – NOU 2003:31
* 1996 – 1997	Seksuallovbruddsutvalget – NOU 1997:23

## Bibliografi
* 2024 Hermitten i Trollskogen. Barnebok ISBN 9788292726143 Bokstav Forlag
* 2021 Nettsmart. Hvordan ta gode valg på nettet ISBN 9788292726129 Bokstav Forlag
* 2020 Vett på nett. Om digital mobbing og seksuelle krenkelser ISBN 9788282161893 Hertervig Forlag

* 2018 Flokken. 44 intervjuer om flokktilhørighet ISBN 9788292726075 Bokstav Forlag
*2018 Demens i yngre år ISBN 9788282161725 Hertervig Forlag
* 2018 Den lille hjerteboken ISBN 9788292726075 Bokstav Forlag
* 2015 Pårørendeomsorg i kriser og katastrofer ISBN 9788292726068 Bokstav Forlag
* 2012  *Pedo* ISBN 9788292726051 Bokstav Forlag
*2008  *Pårørendeomsorg* ISBN 9788292726013 Bokstav Forlag
* 2011 Hjelpe meg! En bok om voldtekt ISBN 9788282161305 Hertervig Forlag
* 2005  *Norsk i utlandet: med verden som arbeidsplass* ISBN 9788292726006 Bokstav Forlag
* 1998  *Alarmen går Barnebok* ISBN 824780254-6 Gyldendal Forlag
*1992  *Å leve etter overgrepet – det begynte med voldtekt* ISBN 9788277861258 Cappelen Forlag
Distal

**Distal** (lat.) betegner noe som er *lengre bort* i avstand. Det brukes i anatomien for å betegne en strukturs posisjon i forhold til en annen, særlig på ben og armer.

Eks. «Hånda befinner seg distalt for underarmen»

Motsetningen til distalt er *[[proksimal]]t*.

## Se også
* Anatomiske retningsbeskrivelser
Myositt

**Myositt** (fra gresk, «myos» *muskel* og «ittis» *betennelse*) betegner en betennelsestilstand i muskelvev. Det finnes flere sykdommer hvor myositt er det dominerende bildet:

*Polymyositt
*Dermatomyositt
*Antisyntetasesyndrom
*Inklusjonslegememyositt
*Statinindusert myopati

## Referanser


## Eksterne lenker
* "Myositt"; Bindevevessykdommer.no
* "Antisyntetasesyndromet"; Bindevevssykdommer.no
* "Statin myopati"; Bindevevssykdommer.no
Knut Hergel

**Knut Andreas Hergel** (1899–1982) var skuespiller og senere teatersjef.

## Biografi
Hergel startet sin karriere som skuespiller i Stavanger og Trondheim. Senere var han instruktør og tok initiativ til Forsøksscenen i Oslo. Han var teatersjef ved Det norske teatret 1936-1942 og 1945-1946.

Under krigen måtte han rømme til Sverige, og sammen med Hans Jacob Nilsen dannet han den frie norske scenen som turnerte Sverige med norske skuespill. Han avsluttet sin karriere som instruktør og teatersjef ved Nationaltheatret i 1960 etter å ha ledet teateret siden 1946.

## Filmografi
### Regi og manus
* 1940 – *[[Godvakker-Maren]]*
* 1938 – *[[Bør Børson Jr. (1938)|Bør Børson Jr]]* (sammen med Toralf Sandø)

## Priser (utvalg)
* 1946/47 – Teaterkritikerprisen

## Referanser


## Eksterne lenker
* 
*
Brian London

**Brian London** (egentlig **Brian Sidney Harper**, født 19. juni 1934 i West Hartlepool, død 23. juni 2021) var en britisk tungvektsbokser. Han var britisk mester og samveldemester i tungvekt fra 1958 til 1959 og hadde to verdensmesterskapstitler i tungvekt. Han var en av fire boksere som dominerte britisk boksing gjennom 1950- og 1960-årene. De tre andre var Henry Cooper, Joe Erskine og Dick Richardson.

Han var en tradisjonell bokser, som var 1,83 m høy og veide 92 kg. Hans tilnavn i ringen var «The British Bulldog» og «The Blackpool Rock». Han var en voldsom bokser uten finesse, men kjent for stort mot.

## Referanser


## Eksterne lenker
*
Kirkens korskole

**Kirkens korskole** er en musikkskole som ligger på Borgheim, Nøtterøy i Færder kommune. Skolen ble startet av Runa Skramstad i 1990, den gang med barnekantori og aspirantkor. Korskolen har også egne konserter i Nøtterøy kulturhus med egne oppsettinger, og har i tillegg sunget på Olavsfestdagene i Trondheim og ved Oslo internasjonale kirkemusikkfestival. Skolen ledes i dag av Kristin Vold, som overtok stillingen i 1997.

## Kor
* *Ungdomskantoriet* (siden 1993)
* *Kammerkoret* (siden 1993)
* *Infantimus* (siden 1996)
* *Viva Voce* (siden 2003) 
* *Guttekoret* (siden 2005) 

## Eksterne lenker
Kirkens korskole på Nøtterøy
Sverre Koren Bjertnæs

**Sverre Andreas Koren Bjertnæs** (født 1976) er en norsk maler og grafiker. Han deltok i sin første utstilling som 15-åring i forbindelse med Nerdrumskolens gruppeutstilling hos Blomqvist i Oslo. Sin første separatutstilling hadde han i Bjarne Melgaards galleri *Norsk Anarkistisk Fraksjon* i 2000. Karakteristiske arbeider fra hans tidlige periode (1997-2004) er store, nøkternt saklige portretter av ungdom, blant annet samboeren Unni Askelands barn. Fra og med utstillingen «Incognito» (2004) forlot han «tenåringsuskylden som preget de tidlige bildene» og gikk over i en mørkere motivverden hvor et tema var rus, og andre virkemidler var «bruk av blacklight og interiørskildringer av offentlige toaletter».

Han var som ung tenåring i Trondheim elev hos Tore Bjørn Skjølsvik (1989–93), senere ett år hos Odd Nerdrum (1993–94) før han gikk på Statens kunstakademi 1995-99 og to år på ArtEZ hogeschool voor de kunsten i Enschede, Nederland. 

Han fikk Blix-stipendet i 1999, Anders Jahres Pris for Yngre Kunstnere i 2005 og i 2008 ble han tildelt det første stipendet fra den nyopprettede Håkon Bleken-stiftelsen.

Bjertnæs innledet et kunstnerisk samarbeid med Bjarne Melgaard som strakk seg over flere år og ledet til utstillinger i både Norge og utlandet.

Han ble i 2019 tildelt 10-års «Stipend for etablerte kunstnere» av Norsk kulturråd.

Bjærtnes laget Nobeldiplomet 2025 som blir delt ut i samband med Nobels fredspris 

## Utstillinger i utvalg
* 2025 Håkon Bleken / Sverre Bjertnæs, Grafikk Oslo
* 2024 "Hjem" Hengt opp av Fredrik Værslev, Vestfossen Kunstlaboratorium
* 2021 "Du finnes", Galleri Brandstrup, Oslo
* 2019 "IKKE ALT SOM HAR VÆRT, SKAL VÆRE MED VIDERE", Haugar Vestfold Kunstmuseum
* 2018 "Noe må gå i stykker" in collaboration w/ Bjarne Melgaard, Rod Bianco, Oslo
* 2017 "Silent conditions", Beers London, London
*2014 "Nervous Fluids", Stenersenmuseet
* 2009 "Sentiments", Galleri K, Oslo
* 2004 «Incognito». Trondheim kunstmuseum og Blomqvist kunsthandel AS
* 2001 Ideologiska, Nordic Art Bienale, Göteborg
* 2001 Norske bilder
* 2001 Schpaa, Bergen Kunstforening
* 2000 Galleri No 5, Bergen Kunstforening
* 2000 Norsk anarkistisk fraksjon
* 2000 "Nekrologer", Drammen kunstforening med kunstnere Unni Askeland og Morten Viskum
* 2000 Schpaa: i regi av UKS Den frie utstillingsplass, København
* 1999 Avgangsutstillingen Stenersenmuseet åpning, 29. mai 1999
* 1999 Galleri Low Atlanta USA, åpning 1. juni 1999
* 1998 Stockholm Art Fair, Sverige
* 1998 Festspillene i Harstad
* 1998 Galleri Ericsson, Oslo
* 1997 "Død og Melankoli", Kunsthuset Oslo 

Han er innkjøpt av Trondheim Kunstmuseum (2005), Nordnorsk Kunstmuseum, Astrup Fearnley og Kistefos Museet

## Bibliografi
* 2021 "Mine bilder –&nbsp;om kunst og alkoholisme" Aschehoug

## Referanser
Nederlaget

***Nederlaget*** er et skuespill av den norske forfatteren Nordahl Grieg, utgitt i 1937.

Handlingen er lagt til Pariskommunen opprettet i 1871 etter den fransk-tyske krigen, og stykket følger langt på veg de historiske hendelsene rundt dette revolusjonære opprøret. Hovedperson er den pasifistiske lærerinnen Gabrielle Langevin, men også historiske skikkelser som Gustave Courbet opptrer.

Stykkets grunnleggende problemstilling er hvorvidt det onde kan bekjempes med ondt. I stykket taper de gode kreftene, da opprørerne mot sluttet av stykket henrettes.

Grieg sa selv at han skrev stykket under sterk påvirkning av den spanske borgerkrigen.

Bertolt Brechts drama *Die Tage der Commune* («Kollektivets dager», «Kommunens dager») fra 1949 bygger på Griegs tekst. Brechts stykke ble uroppført i 1957.

## Oppsetninger
*Nederlaget* ble første gang satt opp på Nationaltheateret 25. mars 1937 og på Den Nationale Scene i Bergen en måned senere. Det fikk svært positive anmeldelser og ble satt opp på en rekke hovedscener i Norden. 

I 1966 viste NRK Fjernsynsteatret en versjon regissert av Per Bronken, med Monna Tandberg, Roy Bjørnstad, Bab Christensen og Egil Hjorth-Jenssen i de fremste rollene. 

## Referanser


## Eksterne lenker
* Last ned utgaven fra 1937(PDF) hos Nasjonalbiblioteket
Katalansk gjeterhund

**Katalansk gjeterhund** er en mellomstor vokterhund som stammer fra Catalonia, der den tradisjonelt har blitt brukt til å gjete, vokte og forflytte får, kyr og hester i de katalanske Pyreneene. Rasen er også kjent under navnene **Perros de Pastor Catalan** og **Gos d’Atura Catala**.

Rasen ble foretrukket for sine gode gjeteregenskaper. Den ble ofte sendt alene med dyrene på beite. Hundene er selvstendige, og tar initiativ til å løse situasjoner. Rasen beskrives som tapper og modig. Dette kan i praksis bety at hunden vil forsvare seg og sine om så med livet som innsats.
Hunden tåler varme, kulde og andre værforhold godt. Den kan – som andre gjeterhunder – arbeide under ekstreme forhold til tross for sparsom foring. 

Hunden er svært knyttet til sin gjeter (og familie/flokk). Det sies at den gjør alt for dem – **om den mener det er nødvendig**.
Det er en aktiv, livlig og intelligent hund, som gjerne tar initiativ til aktivisering. 
Hunden trenger mye mosjon samt mental stimulans og aktivisering. En understimulert katalansk gjeterhund sysselsetter gjerne seg selv. Dens påfunn er ikke alltid etter eiers ønske.

I Sverige brukes hunden til gjeting, agility, lydighet og sporarbeid, med varierende resultater, og som selskapshund. Selv om rasen er intelligent og lettlært, er det viktig med gjentakelse av øvelser som skal utføres likt hver gang.

Rasen kan være reservert og mistenksom mot fremmede. Hundene kan oppfattes som usosiale og uinteressert i fremmede. De skal allikevel ikke være aggressive. Egenskapene er sannsynligvis utviklet fordi hunden skulle beskytte dyrene mot tyver på to og fire ben, og ellers passe på familie/bosted.

## Utseende
Pelsen er relativt lettstelt: strie dekkhår og rikelig med underull. Når hunden feller valpepelsen kreves daglig gjennombørsting fordi det danner seg mye floker. Som voksen trenger hunden en gjennombørsting en gang i uken.

Mankehøyden er 45-53 cm på tisper, 47-55 cm på hanner. Hunden skal fremstå som lenger enn den er høy: forholdet mellom kroppslengde og mankehøyde skal være omtrent 8:9. En voksen hund veier ca. 20-25 kg.

## Hunden i Norden
Rasen kom til Sverige i 1997, og i august 2007 var det 106 eksemplarer registrert. I Norge var det i underkant av 10 hunder ved utgangen av 2008.

## Rasenavnet
Rasen heter *Gos d'Atura Català* på katalansk, *Pastor catalán* på spansk, *Catalonian Shepherd* på engelsk. På svensk har rasen kjælenavnet Gos.
*Gos d'Atura Català* betyr katalansk gjeterhund: gos er hund, aturar er å gjete, og Català er Catalonia.

## Referanser


## Eksterne lenker
* Rasebeskrivelse Katalansk gjeterhund, Norsk Kennelklubb]
* Svensk rasekompendium
* Svensk raseklubb
Kala Pattar

**Kala Pattar** (5545 m) er et fjell i nepalsk Himalaya. Mange fjellklatrere i Mount Everest-region bestiger dette fjellet fordi det gir god utsikt over Mount Everest.


Kala Patthar-02-Pumori-2007-gje.jpg|
Kala Patthar-14-Pumori-Da schau her-2007-gje.jpg|
Kala Patthar-44-Gipfel-Everest-Lhotse-2007-gje.jpg|
Kala Patthar-58-Gipfel-Everest-Khumbu-Eisbruch-2007-gje.jpg|
Kala Patthar-74-Gipfel-2007-gje.jpg|
Kala Patthar-90-Everest-Lhotse-2007-gje.jpg|
International Bible Society

**International Bible Society** (IBS) er en kristen organisasjon som oversetter og distribuerer Bibelen på forskjellige språk. Organisasjonen ble grunnlagt i New York i 1809 som New York-kontoret av det britiske bibelselskapet. Det ble kjent som *New York Bible Society*, men byttet i nyere tid navn til International Bible Society. Orgsnisasjonen har nå sitt hovedkvarter i Colorado Springs, Colorado, og har som mål å «nå så mange mennesker som mulig med nøyaktige, forstålige og leslige bibeloversettelser». 

IBS har til nå oversatt og publisert bibeltekster alene, eller sammen med organisasjonen Wycliffe Bible Translators, på mer enn 600 språk.

## Eksterne lenker
* Organisasjonens hjemmesider
Ellen Isefiær

**Ellen Isefiær** (født 7. desember 1898 i Kristiansand, død 28. september 1985 i Oslo) var en norsk skuespiller og instruktør.

Hun var engasjert blant annet ved Stavanger Teater, Centralteateret, Trøndelag Teater, Carl Johan Teateret og Nasjonalteateret.

## Filmografi (utvalg)
* 1956 – *[[På solsiden (1956)På solsiden]]* – Margrethe, Hartvigs mor  
* 1946 – *[[Så møtes vi imorgen]]* – Fru Berg, Steffens mor 
* 1943 – *[[Den nye lægen]]* – Fru Hoffmann 
* 1941 – *[[Hansen og Hansen]]* – Svanhild 
* 1940 – *[[Tørres Snørtevold]]* – Etatsrådinnen 
* 1928 – *[[Cafe X]]* – Journalist i 'Dagsavisen' 
* 1927 – *[[Madame besøker Oslo]]* – En gjest

## Teaterroller (utvalg)

## Referanser


## Eksterne lenker
*
Danske Regioner

**Danske Regioner** er interesse- og arbeidsgiverorganisasjon for de fem danske regionene.

Den første formannen var Bent Hansen (S), som var regionsrådsformann for Region Midtjylland. 

Før kommunalreformen i 2007 var Amtsrådsforeningen (ARF) interesse- og arbeidsgiverorganisasjon for de 13 danske amtene, samt Bornholms Regionskommune. ARFs siste formann var amtsborgmester i Roskilde Kristian Ebbensgaard (V).

Danske Regioner har hovedkontor på Østerbro i København, og har dessuten et kontor i Brussel.

## Formenn
* 2022–Anders Kühnau (S, Region Midtjylland)
* 2018–2022: Stephanie Lose (V, Region  Syddanmark)
* 2007–2018: Bent Hansen (S, Region Midtjylland)

## Referanser

 
 


## Eksterne lenker
*
Farfetch’d

**Farfetch'd** (カモネギ, Kamonegi) er en andelignende pokémon med brun fjærdrakt som bærer på en **[[purreløk]]** for å beskytte seg selv om nødvendig. Denne gjenstanden blir referert til som "pinnen" i videospillene, og øker Farfetch'ds sjanser for å få et kritisk treff.

## Bakgrunn
Historien bak Farfetch'd stammer fra legenden om en and som henter grønn løk for en person, kun for å komme tilbake til kokken med purreløken. Det japanske navnet er et videre spill på dette; "Kamonegi" er en sammenslått ord av 鴨 *kamo* (vild and, men kan også bety lettlurt person) og 葱 *negi* (vårløk, som refererer til løken anden bærer med seg). Dette skjer også i pokémonverdenen.

Når Farfetch'd ser etter en ny løkpinne drar den til et sted hvor slikt vokser, og den vil kjempe mot alle andre pokémoner som kommer i nærheten, helt til pinnen kan høstes.

## Eksterne lenker
*
Panlong (Kunming)

**Panlong** (kinesisk: 盘龙区; pinyin: *Pánlóng Qū*) er et bydistrikt innen byprefekturet Kunming i provinsen  Yunnan i Folkerepublikken Kina. Det har et areal på 339,79&nbsp;km² og en befolkning på ca. 700&nbsp;000&nbsp;innbyggere (2006). 

Panlong er et av de fire bydistriktene som utgjør selve byen Kunming. Det strekker seg fra Kunmings sentrumsområde og til byens nordlige ringvei. Mye av byens sterke vekst er kommet her. Bare ca. halvparten av innbyggerne har permanent oppholdstillatelse. De øvrige har midlertidig opphold av noe slag, ikke alle lovlig registrert. Tilflytterne kommer fra Yunnans landlige regioner, eller fra Sichuan, Jiangsu, Hebei, Xinjiang og Guizhou.

## Administrative enheter
**Subdistrikter:**
*Tadong 拓东街道, Gulou 鼓楼街道, Donghua 东华街道, Lianmeng 联盟街道, Jinzhen 金辰街道, Qingyun 青云街道, Lingquan 龙泉街道, Ciba 茨坝街道.
**Kommuner:**
*Songhua 松华乡, Shuanglong 双龙乡

## Eksterne lenker
* 
* Infoside
Wuhua (Kunming)

**Wuhua** (kinesisk: 五华区; pinyin: *Wǔhuá Qū*) er et bydistrikt innen byprefekturet Kunming i provinsen  Yunnan i Folkerepublikken Kina. 

Det har et areal på 397,86&nbsp;km² og en befolkning på 810&nbsp;000&nbsp;innbyggere (2004). 

## Administrative enheter
**Subdistrikter:**
*Huashan 华山街道, Huguo 护国街道, Daguan 大观街道, Longxiang 龙翔街道, Fengning 丰宁街道, Lianhua 莲华街道, Hongyun 红云街道, Heilin 黑林铺街道, Pujie 普吉街道.
**Kommuner:**
*Shaolang for baifolket 沙朗白族乡, Changkou 厂口乡.

## Eksterne lenker
* Infoside
CREST

**CREST** er en begrenset form av sklerodermi. Bokstavene representerer sykdommens kardinalsymptomer:

:**C** – Kalsinose
:**R** – Raynauds fenomen
:**E** – Øsofageal dysmotilitet (dysfagi)
:**S** – Sclerodctyli (hudforandringer på fingrene)
:**T** – Teleangiektasier
Guandu

**Guandu** (kinesisk: 官渡区; pinyin: *Guāndù Qū*) er et bydistrikt innen byprefekturet Kunming i provinsen  Yunnan i Folkerepublikken Kina. Det har et areal på 552,20&nbsp;km² og en befolkning på 750&nbsp;000&nbsp;innbyggere (2004).

## Administrative enheter
**Subdistrikter:**
*Guanshang 关上街道, Taihe 太和街道, Dongzhan 东站街道, Jinma 金马街道.
**Storkommuner:**
*Xibanqiao 小板桥镇, Guandu 官渡镇, Dabanqiao 大板桥镇, 
**Kommuner:**
*Ala for yi-folket 阿拉彝族乡, Yiliu 矣六乡, Liujia 六甲乡.

## Eksterne lenker
* Infoside
Xishan (Kunming)

**Xishan** (kinesisk: 五华区; pinyin: *Xīshān Qū*) er et bydistrikt innen byprefekturet Kunming i provinsen  Yunnan i Folkerepublikken Kina. 

Det har et areal på 791,14&nbsp;km² og en befolkning på 850&nbsp;000&nbsp;innbyggere (2004). 

*Kunming Haikou Industrial Park* ligger i bydistriktet. Det har også to besøkerattraksjoner: «Småfolkets rike» (attraksjon: dverger), og et sommerfuglreservat.

## Administrative enheter
**Subdistrikter:**
*Majie 马街街道, Qianwei 前卫街道, Fuhai 福海街道, Jinbi 金碧街道, Yingchang 永昌街道, Zongshu 棕树营街道;
**Storkommuner:**
*Biji 碧鸡镇, Haikou 海口镇, Tuanjie 团结镇

## Referanser


## Eksterne lenker
* Lokalregjeringens hjemmesider
* Infoside
Xishan

**Xishan** kan være:

*Bydistriktet Xishan i byprefekturet Wuxi i provinsen Jiangsu i Folkerepublikken Kina;
*Bydistriktet Xishan i byprefekturet Kunming i provinsen Yunnan i Kina.
Dongchuan

**Dongchuan** (kinesisk: 东川区, pinyin: *Dōngchuān Qū*) er et bydistrikt innen byprefekturet Kunming i provinsen  Yunnan i Folkerepublikken Kina. 

Det har et areal på 1&nbsp;858,79&nbsp;km² og en befolkning på 300&nbsp;000&nbsp;innbyggere (2004). 

Dongchuan ble oppgradert til by i 1958. I 1998 ble Dongchuan lagt inn under byprefekturet Kunming og ble ett av dets distrikter. Den egentlige Kunming by ligger mot sør i byprefekturet; Dongchang ligger helt mot nord og grenser mot naboprovinsen Sichuan.

## Administrative enheter
**Storkommuner:**
*Tongdu 铜都镇, Awang 阿旺镇, Wulong 乌龙镇, Hongtusi 红土地镇, Tangdan 汤丹镇, Tuobuka 拖布卡镇, Yinmin 因民镇, 
**Kommune:**
Shekuai 舍块乡.

## Eksterne lenker
*  
* Erfahrungen der Arbeit zum Schutz von Kulturrelikten des Kupferbergbaus in Dongchuan (Li Tianhu)  (PDF; 1,37&nbsp;MB)
Bad News (band)

:*For andre betydninger se pekersiden [[Bad News]]*

**Bad News** var et parodi-metalband skapt for Channel 4 TV-serien The Comic Strip Presents. Bandet var aktivt i perioden 1985-'92, de parodierte innen sjangrene Heavy metal og Rock. 

## Bandmedlemmer
* **Vim Fuego** , (aka Alan Metcalfe); Adrian Edmondson: vokal og gitar
* **Den Dennis**; Nigel Planer: rytmegitar
* **Colin Grigson**; Rik Mayall: bass 
* **Spider Webb**; Peter Richardson: trommer

## Diskografi
### Utgivelser
* 1987 – *[[Bad News (album)|Bad News]]*
* 1988 – *[[Bootleg (album)|Bootleg]]* (livealbum)
* 1992 – *[[The Cash in Compilation]]* (utvidet versjon av *Bad News*)
* 2004 – *[[Bad News (album)|Bad News (re-release on EMI International)]]*

## Eksterne lenker
* 
*
Liste over keiserlige ambassadører fra det tysk-romerske keiserrike i England

**Keiserlige ambassadører av Det hellige romerske rike av den tyske nasjon** fast tilknyttet kongedømmet England. De tysk-romerske keiserlige ambassadørene, tilknyttet det engelske hoffet, fungerte også som informasjonskilder for politiske hendelser i England på slutten av middelalderen og er således en betydelig uavhengig historisk kilde.

Listen er et utvalg:

* Bernardo de Mesa, desember 1514 (først sent av Ferdinand II av Aragón) – mars 1523
* Louis of Praet, mai 1522 – mai 1525
* Jean de le Sauch, februar 1525 – august 1525
* Jean Jonglet, juli 1525 – juli 1526
* George av Theimseke, juli 1526 – januar 1527
* Íñigo López de Mendoza y Zúñiga, desember 1526 – juni 1529
* Eustace Chapuys, september 1529 – mai 1545
* Philippe Maioris, mars 1539 – september 1540
* François van der Delft, november 1544 – mai/juni 1550
* Jean Scheyfve, mai 1550 – oktober 1553
* Simon Renard, juni 1553 – mai 1555

## Litteratur
* Lunitz, Martin (1988): *Diplomatie und Diplomaten im 16. Jahrhundert* (Hartung-Gorre Verlag, Konstanz)
The Little Hands of Asphalt

**The Little Hands of Asphalt** er soloprosjektet til musikeren Sjur Lyseid fra Oslo. Musikken kan beskrives som indiepop med innslag av country. 

I mars 2009 kom debutalbumet *Leap Years* på Spoon Train Audio og How is Annie Records. Det var produsert av Sjur Lyseid og Kenneth Ishak. *Leap Years* fikk terningkast 5 i *[[Aftenposten Aften]]*, *Østlendingen*, *Adresseavisen* og *Trønder-Avisa*, 4 i *Dagbladet*

*Half Empty* i 2020 fikk terningkast 6 i *Aftenposten* og 5,5/6 i *Klassekampen*.

## Diskografi
*2009 – *Leap Years*
# «Oslo» &ndash; 3:46
# «Highway's Pull» &ndash; 3:31
# «The Future» &ndash; 3:58
# «Eating Fish in Hamburger Heaven» &ndash; 3:20
# «Bait» &ndash; 2:49
# «Some Things We Need to Forget» &ndash; 4:20
# «The Next Time We Meet» &ndash; 2:47
# «Sex & Loneliness» &ndash; 2:37
# «A Few Words from Our Ten Nominees» &ndash; 2:36
# «Letter to Carrie» &ndash; 3:23
# «Words that Kill» &ndash; 3:57
*2012 – *Floors*
*2020 – *Half Empty*

## Referanser


## Eksterne lenker
* 
* The Little Hands of Ashpalt på MySpace
* Spoon Train Audio
Apertium

**Apertium** er et maskinoversettelsessystem som blir utviklet med støtte fra den spanske regjeringa, regjeringa i Catalonia, og Universitetet i Alicante. Det er fri programvare, publisert under GNU GPL.

Apertium startet som et av maskinoversettelsessystemene i prosjektet OpenTrad og var opprinnelig laget for å oversette mellom språk som var nært i slekt, men det har senere blitt utvidet til å behandle språk med større forskjeller, som for eksempel baskisk→spansk. Systemet er modulært, og for å legge til et nytt språkpar er det nok å legge til språklige data (oversettelsesordbok, regler) i et veldefinert format (XML). 

Apertium fungerer nå for de romanske språka i Spania, kastillansk, katalansk og galisisk, og for engelsk, portugisisk, fransk, oksitansk og rumensk.

Maskinoversettelsen i Apertium er basert på overføring av grammatisk struktur, og bruker endelige tilstandsautomater for alle leksikalske transformasjoner og ordklassetagging, og føringsgrammatikk for regelbasert ordklassedisambiguering en skjult Markov-modell for statistisk disambiguering. Regler blir også brukt for leksikalsk seleksjon, dvs. betydningsdisambiguering for valg av beste oversettelse etter at den morfologisk analysen er utvetydig, og for oversetting av idiomatiske uttrykk.

## Maskinoversettelse mellom nynorsk og bokmål
Innenfor Apertium-ramma er det satt i gang arbeid med maskinoversettelse mellom nynorsk og bokmål, apertium-nno-nob. Versjon 1.5.0 kan testes på hjemmesiden deres.

## Språkoversettingspar

Liste over noen av språkene som lar seg oversette med Apertium (oppdatert liste på http://wiki.apertium.org/wiki/Main_Page ).

## Fotnoter


## Litteratur
* Corbí-Bellot, M. et al. (2005): «An open-source shallow-transfer machine translation engine for the romance languages of Spain» i *Proceedings of the European Association for Machine Translation, 10th Annual Conference, Budapest 2005*, ss. 79-86
* Armentano-Oller, C. et al. (2006): «Open-source Portuguese-Spanish machine translation» i *Lecture Notes in Computer Science 3960 [Computational Processing of the Portuguese Language, Proceedings of the 7th International Workshop on Computational Processing of Written and Spoken Portuguese, PROPOR 2006]*, ss. 50-59.

## Eksterne lenker
* 
* nordsamisk→bokmål (nyeste "SVN"-utgave) utviklet i samarbeid med Sámi Giellatekno
** Testversjoner av andre samiske/norske/finske språkpar utviklet i samarbeid med Sámi Giellatekno
* Apertium intern-Wiki
** Norske språkpar i Apertium (utviklingsinformasjon)
SLE

**SLE** kan referere til:
* Systemisk lupus erythematosus eller lupus
* ISO 3166-1 alfa-3-koden for Sierra Leone
Primærnæring

**Primærnæring** er næringsliv som utnytter naturen til å fremstille råvarer. Primærnæringene omfatter jordbruk, skogbruk, fiske, fangst og mineralutvinning. Disse næringene leverer råvarer eller råstoffer som kan foredles. Foredling skjer normalt i sekundærnæringene.

Før den industrielle revolusjon, som tok til i England i det 18. århundre, var primærnæringene hovedressurs, og dominerende som økonomisk faktor. Selv om denne typen næringer omfatter en stor del av markedet, innebærer den en lavprofittsnæring. Det tilsier at råvarene øker i sin verdi når de går over til behandling og produsering. Da snakker vi om sekundærnæringer. I det siste har primærnæringen minket, som følge av urbaniseringen og lavprofittsnæringen.

Produkter fra primær- og sekundærnæringene omsettes stor grad i tertiærnæringene som også omfatter andre tjenester.

## Se også
* Sekundærnæring
* Tertiærnæring
* Næringsliv

## Eksterne lenker
*
Artritt

**Artritt** (fra gresk «arthros» *ledd* og «ittis» *betennelse*) er betennelse i ledd. Det kan være en rekke årsaker til betennelse i ledd, og de vanligste årsakene er autoimmune sykdommer.

Det skilles gjerne mellom **monoartritt** – betennelse i ett ledd, og **polyartritt** – betennelse i flere ledd. 

Sykdommer som gir artritt:
* Reumatoid artritt (leddgikt)
* Psoriasis artritt
* Urinsyregikt
* Systemisk lupus erythematosus (SLE)

## Referanser


## Eksterne lenker
*«Artritt», *Bindevevssykdommer.no*
Sekundærnæring

**Sekundærnæring** er næringsliv hvor varer blir helt eller delvis produsert ved å bearbeide råvarer fra jord- og skogbruk. Næringsgruppen omfatter bergverk, vareproduserende industri, vann og kraftverk, raffinering av olje, og bygg og anlegg. En vanlig praktisering er at råvarene hentes opp, og blir produsert og behandlet av fabrikker og lignende. Det er dette sekundærnæringene vanligvis omfatter. Sekundærnæringene hadde en særlig oppsving i sammenheng med den industrielle revolusjon, der produsering og behandling av råvarer fikk en helt annen betydning enn tidligere.
## Se også
*Primærnæring
*Tertiærnæring
Tertiærnæring

**Tertiærnæring**, eller **servicenæring**, er næringsliv hvor produktet er en tjeneste, typisk formidling av produkter fra primær- og sekundærnæringer. Et eksempel på dette er transportindustrien, hvor tjenesten – det vil si produktet – er å frakte noe fra et sted til et annet. Til tertiærnæringene regnes: varehandel, hotell- og restaurantnæringen, transport, lagring, informasjons- og kommunikasjonsnæringen (IKT), finansnæringen, privat og offentlig tjenesteyting. 

Næringslivet omfatter all produksjon av varer og tjenester - både i offentlig og privat regi, og enten de eksporteres eller konsumeres innenlands. I motsetning til sekundærnæringene er det altså her ikke snakk om produsering av varer, men tjenester. Tidligere jobbet folk oftere i primær- og sekundærnæringer, altså jordbruk, industri og lignende, mens det nå er vanlig å jobbe med å produsere tjenester i tertiærnæringer. 

Tertiærnæringene står i dag for den største andelen av sysselsettingen i de avanserte økonomier. Forenklet kan man si at primærnæringene henter ut råvarer, som sekundærnæringene prosesserer og behandler, mens tertiærnæringene leverer tjenester både til disse produsentene og til forbrukerne av varene. Stadig flere av oss arbeider i butikker, på kontor eller i institusjoner enn i åkeren eller fabrikkhallen.

Begrepet «kvartærnæringer» har vært foreslått som klassifikasjon for næringer som formidler kunnskap og informasjon, men har ikke fått gjennomslag i dagligtale eller i næringsgrupperingen som brukes av Statistisk sentralbyrå.

## Referanser


## Se også
*Primærnæring
*Sekundærnæring
*Næringsliv
Wuchang (Harbin)

**Wuchang** (kinesisk: 五常; pinyin: *Wǔcháng*) er et byfylke i provinsen Heilongjiang i Folkerepublikken Kina. Det tilligger den subprovinsielle by Harbin.

Befolkningen var på  innbyggere i 1999.

Navnet *Wuchang* stammer fra 1855, da folk bygde fem (*wǔ*) herrskapelige hytter i området. 

## Administrative enheter

## Referanser


## Eksterne lenker
* Lokalregjeringens side
Stjør- og Værdalske befestninger

**De Stjør- og Værdalske befestninger** betegner en rekke festningsverk som skulle beskytte hovedfartsledene mellom Trøndelag og Sverige i den turbulente perioden etter unionsoppløsningen i 1905. Anleggene består av Hegra festning og de Værdalske befestninger.
Yi’an

**Yi'an** (kinesisk: 依安县; pinyin: *Yī'ān Xiàn*) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.

Befolkningen var  i 1999.

## Referanser


## Eksterne lenker
* Lokalregjeringens side
Arnar Darri Pétursson

**Arnar Darri Pétursson** (født 1991) er en islandsk fotballspiller som er målvakt for SønderjyskE. Han regnes som et av Islands største talenter.

Arnar kom til Lyn mars 2008 fra islandske Stjarnan AC. Han fikk sin Tippeliga-debut 3. august 2009 mot Brann på grunn av at Lyn kun hadde én målvakt i spillerstallen etter at Johan Dahlin hadde blitt solgt og utlånsavtalen med Kenny Stamatopoulos hadde gått ut. Arnar endte på fem Tippeliga-kamper for Lyn i 2009.  

Den 1. juli 2010 ble det kjent at Arnar hadde vært på prøvespill i den danske klubben SønderjyskE som spiller i Superligaen i Danmark og har signert en to årskontrakt med klubben. 

## Referanser


## Eksterne lenker
* 
* Profil på Lyn.no
* Profil på lynfotball.net
Finska bibelsällskapet

**Finska bibelsällskapet** (finsk: *Suomen Pipliaseura*) er Finlands bibelselskap. Det ble grunnlagt i Helsingfors i 1812 av skotten John Paterson. Blant grunnleggerne var også Jacob Tengström.

I begynnelsen ble selskapet støttet av Det britiske og utenlandske bibelselskapet i London. Det finske bibelselskapet har filialer flere steder i Finland, og arbeider for spredning av Bibelen i landet. Fra 1966 har selskapet samarbeidet med United Bible Societies i den internasjonale bibelmisjonen, blant annet i Afrika og Asia.

Det finske bibelselskapet ble i 1946 medlem av United Bible Societies.

## Eksterne lenker
* Finska bibelsällskapet (finsk)
* ''Nordisk Familjebok''
Robert Van Zeebroeck

**Robert Van Zeebroeck** (født 31. oktober 1909, død 1991) var en belgisk kunstløper som deltok i de olympiske vinterleker 1928 i St. Moritz.

Van Zeebroeck vant en olympisk bronsemedalje i kunstløp under Vinter-OL 1928 i St. Moritz. Han kom på tredjeplass i konkurransen for menn bak svenske Gillis Grafström og Willy Böckl fra Østerrike. Han deltok også i parløp samme med Josy Van Leberghe, de kom på sjetteplass.

## OL-medaljer
* 1928  St. Moritz -  Bronse i kunstløp, menn

## Eksterne lenker
*
Svenska Bibelsällskapet

Det **Svenska Bibelsällskapet** ble grunnlagt den 22. februar 1815 og har idag sitt hovedsete i Uppsala. Styret har medlemmer fra alle kristne samfunn i Sverige. Selskapet har som formål å spre bibelen til det svenske folket, og har som hovedoppgaver oversettelse, spredning og spørsmål i forbindelse med bibelbruk. Selskapet var ansvarlig for utgivelsen av den nye svenske oversettelsen i 2000. Oppgavene som den statlige bibelkommisjonen hadde er nå tillagt bibelselskapet. Ganske tidlig ble regionale selskap opprettet i flere stift. I begynnelsen var det nær kontakt med den britiske søsterorganisasjonen, *[[Det britiske og utenlandske bibelselskapet]]*. Kong Carl XVI Gustaf er selskapets beskytter.

## Referanser


## Litteratur
* «De svenska bibelsällskapens uppkomst» av E.M. Rodhe, trykket i *Kyrkohistorisk årsskrift* 1906 og 1908.
* *Svenska bibelsällskapet 1815-1915* av F.A. Beskow. Stockholm 1915.
* *Ord med makt! Svenska bibelsällskapets historia 1815-2000* av Anders Ruuth. Stockholm 2000.

## Eksterne lenker
* Bibelselskapets offisielle nettsted (svensk)